钦定古今图书集成/明伦汇编/氏族典/第411卷 > 《廖用贤尚友录》 > 杜孝
## 钦定古今图书集成/明伦汇编/氏族典/第411卷 > 《廖用贤尚友录》 > 杜孝

按《尚友录》：孝，巴郡人。母嗜鱼脍。杜役成都，买鱼盛水，
竹筒投之江，祝曰：“愿母得此作脍。”妇出汲，见而取之，
持归曰：“夫所寄也。”熟以进姑。闻者叹其孝感。

===杜度===按《尚友录》：度字伯度，妙于章草，崔瑗、崔寔父子继之，
罗晖、赵袭亦能此艺。袭与张芝相善，故芝云：“上比崔、
杜不足，下比罗、赵有馀。”